Rikunarita-ORG/Wikinium huggingface dataset:
# จอห์น เวย์น

| จอห์น เวย์น |
| --- |
|  |
| สารนิเทศภูมิหลัง |
| เกิด | (1907-05-26)26 พฤษภาคม ค.ศ. 1907 มาริสัน โรเบิร์ต มอร์ริสัน Winterset, Iowa, สหรัฐอเมริกา |
| เสียชีวิต | 11 มิถุนายน ค.ศ. 1979(1979-06-11) (72 ปี) ลอสแอนเจลิกส รัฐแคลิฟอร์เนีย สหรัฐอเมริกา |
| คู่สมรส | Josephine Alicia Saenz (1933–1945) Esperanza Baur (1946–1953) Pilar Pallete (1954–1979) |
| อาชีพ | นักแสดง ผู้กำกับภาพยนตร์ ผู้สร้างภาพยนตร์ |
| ปีที่แสดง | 1926–1976 |

**จอห์น เวย์น** (อังกฤษ: *John Wayne*) (26 พฤษภาคม ค.ศ. 1907 – 11 มิถุนายน ค.ศ. 1979) เป็นนักแสดงภาพยนตร์ ผู้กำกับภาพยนตร์และผู้สร้างชาวอเมริกัน เคยได้รับรางวัลออสการ์และรางวัลลูกโลกทองคำ เขามีรูปลักษณ์บึกบึนและถือเป็นสัญลักษณ์ของนักแสดงอเมริกันคนหนึ่ง เขายังมีน้ำเสียง ท่าเดิน และความสูงที่โดดเด่น เขาเป็นที่รู้จักดีเรื่องมุมมองการเมืองทางด้านอนุรักษ์ และเขาต่อต้านลัทธิคอมมิวนิสต์ ในช่วงทศวรรษ 1950

ในปี 1999 สถาบันภาพยนตร์อเมริกัน ให้เขาอยู่อันดับ 13 ของนักแสดงที่เยี่ยมที่สุดตลอดการ ต่อมา Harris Poll ออกผลสำรวจในปี 2007 ให้เวย์นอยู่อันดับ 3 ของนักแสดงภาพยนตร์ที่เป็นที่ชื่นชอบที่สุด

## อ้างอิง
# ธงชาติเซนต์วินเซนต์และเกรนาดีนส์

ธงชาติเซนต์วินเซนต์และเกรนาดีนส์|  |
|  |
| The gems (ธงอัญมณี) |
| การใช้ | ธงชาติ ธงเรือ |
| สัดส่วนธง | 3:5 |
| ประกาศใช้ | 21 ตุลาคม พ.ศ. 2528 |
| ออกแบบโดย | ธงสามแถบ พื้นสีฟ้า-เขียว-ทอง แถบกลางกว้างกว่าแถบอื่น กลางธงมีรูปสี่เหลี่ยมขนมเปียกปูน 3 รูป เรียงเป็นรูปอักษร "V" |
|  |

**ธงชาติเซนต์วินเซนต์และเกรนาดีนส์** มีลักษณะเป็นธงสี่เหลี่ยมผืนผ้า กว้าง 7 ส่วน ยาว 11 ส่วน ภายในแบ่งเป็นสามแถบ โดยแถบด้านคันธงเป็นสีฟ้า ด้านชายธงเป็นสีเขียว แถบกลางธงเป็นสีทอง โดยมีความกว้างเป็นสองเท่าของแถบด้านคันธงและด้านชายธง กลางแถบสีทองนั้นมีรูปสี่เหลี่ยมขนมเปียกปูนสีเขียว 3 รูป เรียงกันเป็นรูปอักษรละติน "V" ธงนี้เป็นธงที่ประกาศใช้เมื่อวันที่ 21 ตุลาคม พ.ศ. 2528

สีฟ้าในธง หมายถึงผืนฟ้าและท้องทะเลสีคราม สีทองหมายถึงความอบอุ่น จิตวิญญาณอันเจิดจ้าของปวงชน และผืนทรายสีทองในหมู่เกาะเกรนาดีนส์ สีเขียวหมายถึงพืชพรรณที่เขียวชอุ่มจากการเกษตรกรรมทั่วเกาะเซนต์วินเซนต์ และพลังแห่งความอดทนของประชาชน รูปสี่เหลี่ยมขนมเปียกปูน 3 รูป ซึ่งเรียงกันเป็นรูปตัว "V" คืออักษรตัวแรกของคำว่าเซนต์วินเซนต์ (St. Vincent) หมายถึง ความหลากหลายทางธรรมชาติในหมู่เกาะนี้ จนประเทศนี้ได้ชื่อว่าเป็นอัญมณีแห่งหมู่เกาะแอนทิลลิส (the Antilles) โดยเหตุดังกล่าว ทำให้ธงนี้มีอีกชื่อหนึ่งว่า "ธงอัญมณี" ("The gems")

## ธงชาติสมัยต่าง ๆ

* ธงอาณานิคม (จนถึง พ.ศ. 2522)
* พ.ศ. 2522 - 2528
* มี.ค. - ต.ค. 2528

## ดูเพิ่ม

* ตราแผ่นดินของเซนต์วินเซนต์และเกรนาดีนส์
* เซนต์วินเซนต์แลนด์โซบิวทิฟูล

## อ้างอิง

## แหล่งข้อมูลอื่น

* ธงชาติเซนต์วินเซนต์และเกรนาดีนส์ ที่แฟลกส์ออฟเดอะเวิลด์ (ในภาษาอังกฤษ)
# ศิลปะจินตนิยม

จิตรกรรม *นักพเนจรเหนือทะเลหมอก*โดยคัสเพอร์ ดาวิด ฟรีดริช ในปี 1818
**ศิลปะจินตนิยม** (อังกฤษ: *Romanticism*) เริ่มต้นขึ้นในช่วงหลังของคริสต์ศตวรรษที่ 18 ในยุโรปตะวันตก เป็นการเปลี่ยนแปลงของแนวคิดทางปรัชญา วรรณกรรม และศิลปกรรม อันนำมาซึ่งการปฏิวัติอุตสาหกรรมในยุโรป กำเนิดของศิลปะจินตนิยมมีส่วนมาจากการต่อต้านแนวคิดทางสังคมและการเมืองแบบเก่าของยุคแสงสว่าง รวมถึงปฏิกิริยาต่อต้านการศึกษาวิทยาศาสตร์เกี่ยวกับธรรมชาติ โดยมากแนวคิดของศิลปะในยุคนี้จะสะท้อนออกมาในงานศิลปะแบบภาพวาด ดนตรี และวรรณกรรม

ตัวอย่างศิลปินผู้มีชื่อเสียงในยุคจินตนิยม ได้แก่ ลุดวิจ ฟาน เบโทเฟน, เฟรเดริก ชอแป็ง, วิลเลียม เบลก เป็นต้น

## อ้างอิง
# ราศีกันย์

|  |
| --- |
| **ราศีกันย์** |
|  |
| **สัญลักษณ์** | หญิงพรหมจรรย์ |
| **วันเกิด** | แบบสายนะ : 24 สิงหาคม ถึง 23 กันยายน แบบนิรายนะ : 17 กันยายน ถึง 16 ตุลาคม |
| **อวัยวะ** | ลำไส้ |
| **ธาตุ** | ธาตุดิน |
| **ดาวเคราะห์** | ดาวพุธ |
| **กลุ่มราศี** | กลุ่มราศีเพศหญิง หรือราศีกลุ่มลบ |
| **ลักษณะนิสัย** | แบบสังคม |
| **เครื่องหมาย** | รวงข้าว |
|  |  |
|  |

**ราศีกันย์** (อังกฤษ: *Virgo* จากละติน: *virgō* แปลว่า "หญิงพรหมจรรย์") เป็นราศีที่ 6 ตามตำราของโหราศาสตร์ตะวันตก อยู่ระหว่างราศีสิงห์กับราศีตุล มีสัญลักษณ์เป็นหญิงพรหมจรรย์ ช่วงวันที่ครอบคลุมของราศีกันย์นั้น ในแบบสายนะจะครอบคลุมระหว่างวันที่ 23 สิงหาคม ถึง 23 กันยายน ส่วนแบบนิรายนะจะครอบคลุมระหว่างวันที่ 16 กันยายน ถึง 15 ตุลาคม

## อ้างอิง

* Jeff Mayo, *Teach Yourself Astrology*, pp 38-41, Hodder and Stoughton, London, 1979
* The Diagram Group, *The Little Giant Encyclopedia of The Zodiac*, p 171, Sterling Publishing Company, New York, 1997
# เดอะมูดีบลูส์

| The Moody Blues |
| --- |
| การแสดงสดในปี 2001 สมาชิกประกอบด้วย จัสติน เฮย์เวิร์ด (ร้องนำ-กีตาร์) จอห์น ลอดจ์ (ร้อง-เบส) และแกรม เอดจ์ (กลอง) |
| ข้อมูลพื้นฐาน |
| ที่เกิด | เบอร์มิงแฮม สหราชอาณาจักร |
| แนวเพลง | ร็อก (โปรเกรสซีฟ, ไซคีเดลิก, ซิมโฟนิก) |
| ช่วงปี | 1964-1974, 1977-ปัจจุบัน |
|  |
| สมาชิก | Graeme Edge John Lodge Justin Hayward |
|  |
| อดีตสมาชิก | Ray Thomas Michael Pinder Denny Laine Clint Warwick Rodney Clark Patrick Moraz |
|  |
| เว็บไซต์ |  |

**เดอะมูดีบลูส์** (อังกฤษ: *The Moody Blues*) เป็นกลุ่มดนตรีร็อกสัญชาติอังกฤษ เล่นดนตรีในแนวโปรเกรสซีฟร็อกโดยมีพื้นฐานมาจากดนตรีคลาสสิก

วงก่อตั้งที่เมืองเบอร์มิงแฮม ในปี ค.ศ. 1964 ประกอบด้วยสมาชิก 5 คน คือ เรย์ โทมัส (ฟลูท-ร้องนำ), จอห์น ลอดจ์ (เบส), ไมเคิล พินเดอร์ (เปียโน-กีตาร์), เดนนี เลน (กีตาร์), คลินต์ วอร์ริค (เบส) และ แกรม เอดจ์ (ผู้จัดการวง ซึ่งต่อมากลายเป็นมือกลองของวง)

ชื่อวงมาจากชื่อ "The M B's" และ "The M B Five" เป็นชื่อบริษัทขายเบียร์ มิตเชลแอนด์บัตเลอร์ (M&B) ที่ทางวงคาดหวังจะให้เป็นผู้สนับสนุนในช่วงตั้งวง ต่อมาได้แผลงเป็น "The Moody Blues" ตามชื่อเพลง "Mood Indigo" ของดุค เอลลิงตัน

เดอะมูดีบลูส์มีชื่อเสียงจากผลงานอัลบัมที่สอง *Days of Future Passed* ในปี ค.ศ. 1967 ซึ่งมีที่มาจากผลงาน ซิมโฟนีหมายเลข 9 "From the New World" ของอันโตญีน ดโวฌาก นำมาตีความในแบบร็อกแอนด์โรล มีซิงเกิลที่ได้รับความนิยมเป็นอย่างสูง ชื่อ *Nights in White Satin*

เดอะมูดีบลูส์ ขายผลงานอัลบัมจนถึงปัจจุบันได้ทั้งสิ้น มากกว่า 70 ล้านแผ่น สมาชิกชุดปัจจุบันประกอบด้วย จอห์น ลอดจ์ สมาชิกรุ่นปี 1964 และจัสติน เฮย์เวิร์ด กับแกรม เอดจ์ สมาชิกรุ่นปี 1967

## อ้างอิง

## แหล่งข้อมูลอื่น

 วิกิมีเดียคอมมอนส์มีสื่อเกี่ยวกับ The Moody Blues

* Official website
* Official fan community
# แคว้นซาร์เดญญา

| แคว้นปกครองตนเองซาร์เดญญา |
| --- |
| แคว้นปกครองตนเอง |
| ธงตราอาร์ม |
| แผนที่ประเทศอิตาลีแสดงที่ตั้งของแคว้นปกครองตนเองซาร์เดญญา |
| ประเทศ | อิตาลี |
| เมืองหลัก | คัลยารี |
| พื้นที่ |
|  • ทั้งหมด | 24,090 ตร.กม. (9,300 ตร.ไมล์) |
| ประชากร (มิถุนายน 2557) |
|  • ทั้งหมด | 1,656,003 คน |
|  • ความหนาแน่น | 69 คน/ตร.กม. (180 คน/ตร.ไมล์) |
| ความเป็นพลเมือง |
|  • อิตาลี | ร้อยละ 97 |
| เขตเวลา | UTC+1 (เวลายุโรปกลาง) |
|  • ฤดูร้อน (เวลาออมแสง) | UTC+2 (เวลาออมแสงยุโรปกลาง) |
| จีดีพี (ตัวเงิน) | 33.6 พันล้านยูโร (2554) |
| จีดีพี (อำนาจซื้อ) | 20,071 ยูโร (2554) |
| เว็บไซต์ | www.regione.sardegna.it |

**ซาร์เดญญา** (อิตาลี: *Sardegna*) หรือ **ซาร์ดิญญา** (ซาร์ดิเนีย: *Sardìgna*) หรือ **ซาร์ดิเนีย** (อังกฤษ: *Sardinia*) เป็นหนึ่งในยี่สิบแคว้นและหนึ่งในห้าแคว้นปกครองตนเองของประเทศอิตาลี เป็นเกาะที่มีขนาดใหญ่ที่สุดเป็นอันดับที่ 2 ในทะเลเมดิเตอร์เรเนียน (อันดับหนึ่งคือเกาะซิซิลี) มีพื้นที่ 24,090 ตารางกิโลเมตร (9,301 ตารางไมล์) มีแผ่นดินที่อยู่ใกล้ที่สุดได้แก่ (เรียงจากทิศเหนือตามเข็มนาฬิกา) เกาะคอร์ซิกาของประเทศฝรั่งเศส คาบสมุทรอิตาลี ประเทศตูนิเซีย และหมู่เกาะแบลีแอริกของประเทศสเปน แคว้นซาร์ดิเนียเป็นส่วนหนึ่งของประเทศอิตาลีและเป็นพื้นที่ปกครองตนเองตามรัฐธรรมนูญแห่งสาธารณรัฐอิตาลี ที่มาของชื่อแคว้นนั้นยังไม่ทราบแน่นอน บางทีอาจมาจากชื่อเรียกของชนเผ่าท้องถิ่นที่เรียกท้องที่นั้นว่า *ซาร์ดี*

## ภูมิศาสตร์

ซาร์เดญญาเป็นเกาะที่มีขนาดใหญ่เป็นอันดับสองในทะเลเมดิเตอร์เรเนียน ครอบคลุมพื้นที่ 23,821 ตารางกิโลเมตร ตั้งอยู่ระหว่างละติจูดที่ 38° 51' เหนือ ถึง 41° 15' เหนือ และลองจิจูดที่ 8° 8' ตะวันออกถึง 9° 50' ตะวันออก ชายฝั่งของเกาะซาร์ดิเนียมีความยาวทั้งสิ้น 1,849 กิโลเมตร ส่วนใหญ่จะเป็นที่สูงและโขดหิน

## อ้างอิง

## แหล่งข้อมูลอื่น

* เว็บไซต์อย่างเป็นทางการของแคว้นซาร์ดิเนีย (อิตาลี)
# แม่น้ำเมอร์ซีย์

| แม่น้ำเมอร์ซีย์ |
| --- |
| แม่น้ำเมอร์ซีย์ในลิเวอร์พูล |
| แม่น้ำเมอร์ซีย์เน้นด้วยสีน้ำเงิน แผนที่แบบโต้ตอบ พิกัด: ﻿ / ﻿ |
| ชื่อท้องถิ่น | *River Mersey* |
| ที่ตั้ง |
| ประเทศ |  อังกฤษ |
| เทศมณฑล | เกรเทอร์แมนเชสเตอร์, เชชเชอร์, เมอร์ซีย์ไซด์, แลงคาเชอร์ (ในอดีต) |
| นคร | ลิเวอร์พูล, แมนเชสเตอร์ |
| ลักษณะทางกายภาพ |
|  |
| ต้นน้ำ | (ต้นแม่น้ำเทม) |
|  • ตำแหน่ง | ทางตะวันตกของ Buckstones Moss ในเวสต์ยอร์กเชอร์ |
|  • พิกัด | ﻿ / ﻿ |
|  • ระดับความสูง | 1,552 ฟุต (473 เมตร) |
|  |
|  |
| แหล่งที่ 2 | (จุดบรรจบของแม่น้ำเทมและแม่น้ำ Goyt) |
|  • ตำแหน่ง | สต็อกพอร์ต ในเกรเทอร์แมนเชสเตอร์ |
|  • พิกัด | ﻿ / ﻿ |
|  • ระดับความสูง | 130 ฟุต (40 เมตร) |
|  |
| ปากน้ำ |   |
|  • ตำแหน่ง | อ่าวลิเวอร์พูล |
| ความยาว | 69 ไมล์ (111 กิโลเมตร) |
| พื้นที่ลุ่มน้ำ | 1,810 ตารางไมล์ (4,680 ตารางกิโลเมตร) |
| ลุ่มน้ำ |
|  |
|
พื้นที่ชุ่มน้ำแรมซาร์ |
| ชื่อที่ขึ้นทะเบียน | Mersey Estuary (ปากแม่น้ำเมอร์ซีย์) |
| ขึ้นเมื่อ | 20 ธันวาคม ค.ศ. 1995 |
| เลขอ้างอิง | 785 |
|  |
|  |

**แม่น้ำเมอร์ซีย์** (อังกฤษ: *River Mersey*) เป็นแม่น้ำในภาคตะวันตกเฉียงเหนือของอังกฤษ มีความยาวราว 69 ไมล์ (111 กิโลเมตร) ไหลผ่านตั้งแต่เมืองสต็อกพอร์ตในเกรเทอร์แมนเชสเตอร์ ไปยังอ่าวลิเวอร์พูล หลายศตวรรษแล้วที่แม่น้ำเป็นเขตแดนระหว่างแลงคาเชอร์และเชชเชอร์

## อ้างอิง

## แหล่งข้อมูลอื่น

* วิกิมีเดียคอมมอนส์มีสื่อเกี่ยวกับ River Mersey
* ข้อมูลแม่น้ำเมอร์ซีย์
* Chisholm, Hugh, บ.ก. (1911). "Mersey" . *สารานุกรมบริแทนนิกา* (ภาษาอังกฤษ) (11th ed.). สำนักพิมพ์มหาวิทยาลัยเคมบริดจ์.
* Thorp, Robert. *Mersey Built: The Role of Merseyside in the American Civil War*. Wilmington: Vernon Press, 2017.
# เดบบี บูน

| เดบบี บูน |
| --- |

**เดบบี บูน** (อังกฤษ: *Debby Boone*) เกิดเมื่อวันที่ 22 กันยายน ค.ศ. 1956 เป็นนักร้องและนักแสดงละครเวทีชาวอเมริกัน เป็นที่รู้จักในเพลงฮิตของเธอในปี ค.ศ. 1977 เพลง "You Light Up My Life" ที่ติดอันดับ 1 ยาวนาน 10 สัปดาห์บนบิลบอร์ดฮอต 100 และยังได้รับรางวัลแกรมมี่สาขาศิลปินหน้าใหม่ยอดเยี่ยม

ในคริสต์ทศวรรษ 1980 เธอหันมาทำงานเพลงคันทรี มีเพลงคันทรีอันดับ 1 อย่าง "Are You On The Road To Lovin' Me Again" และต่อมาทำเพลงคริสเตียน มีอัลบั้มติดท็อป 10 4 ชุดบนชาร์ตท็อป 10 คอนเทมโพแรรีคริสเตียนอัลบั้ม และได้รับ 2 รางวัลแกรมมี่ หลังจากนั้นเธอปรากฏในละครเวทีหลายเรื่องและร่วมเขียนหนังสือสำหรับเด็กหลายเล่มร่วมกับสามีเธอ แกเบรียล แฟร์เรอร์

## อ้างอิง
# ชีวิตมหัศจรรย์ของพาย

| ชีวิตมหัศจรรย์ของพาย |
| --- |
| โปสเตอร์ภาพยนตร์ฉบับภาษาไทย |
| กำกับ | หลี่ อัน |
| บทภาพยนตร์ | David Magee |
| สร้างจาก | *Life of Pi* โดย Yann Martel |
| อำนวยการสร้าง | * Gil Netter
* Ang Lee
* David Womark
 |
| นักแสดงนำ | * Suraj Sharma
* Irrfan Khan
* Tabu
* Rafe Spall
* Gérard Depardieu
 |
| กำกับภาพ | Claudio Miranda |
| ตัดต่อ | Tim Squyres |
| ดนตรีประกอบ | Mychael Danna |
| บริษัทผู้สร้าง | * Fox 2000 Pictures
* Dune Entertainment
* Ingenious Media
* Haishang Films
 |
| ผู้จัดจำหน่าย | ทเวนตีท์เซนจูรีฟอกซ์ |
| วันฉาย | * 28 กันยายน ค.ศ. 2012 (2012-09-28) (NYFF)
* 21 พฤศจิกายน ค.ศ. 2012 (2012-11-21) (สหรัฐ)
 |
| ความยาว | 127 นาที |
| ประเทศ | * สหรัฐ
* สหราชอาณาจักร
* ไต้หวัน
 |
| ภาษา | อังกฤษ |
| ทุนสร้าง | $120 ล้าน |
| ทำเงิน | $609 ล้าน |

ชีวิตมหัศจรรย์ของพาย (อังกฤษ: *Life of Pi*) เป็นภาพยนตร์ผจญภัยและชีวิต ในปี 2012 กำกับและอำนวยการสร้างโดยหลี่ อัน และเขียนบทโดยเดวิด แม็กกี สร้างจากนวนิยายปี 2001 ของยานน์ มาร์เทล นำแสดงโดยสุราช ชาร์มา ในบทบาทการแสดงภาพยนตร์ครั้งแรกของเขา ร่วมด้วยอีร์ฟาน ข่าน, ทาบู, เรฟ สปอลล์, เฌราร์ เดอปาร์ดีเยอ และ อดิล ฮุสเซน ในบทบาทนำ เรื่องราวเกี่ยวข้องกับ พาย พาเทล เด็กหนุ่มชาวอินเดียวัย 16 ปี และเสือเบงกอลชื่อ ริชาร์ด พาร์กเกอร์ ที่ติดอยู่บนเรือชูชีพเป็นเวลา 227 วันหลังจากเรืออับปาง

ภาพยนตร์เรื่องนี้เริ่มพัฒนาหลังจากหนังสือวางจำหน่ายไม่นาน โดยมีผู้กำกับอย่างเอ็ม. ไนต์ ชามาลาน, อัลฟอนโซ กัวรอน และฌ็อง-ปีแยร์ เฌอแน เข้ามามีส่วนร่วมในขั้นตอนต่าง ๆ ก่อนที่จะได้หลี่ อันจะมากำกับ การถ่ายทำแบ่งออกเป็นสามสถานที่ ได้แก่ อินเดีย ไต้หวัน และมอนทรีออล เมื่อปี 2011 โดยสตูดิโอริทึมแอนด์ฮิวส์ (R&H) รับผิดชอบงานด้านเทคนิคพิเศษทางภาพ

*ชีวิตมหัศจรรย์ของพาย* ประสบความสำเร็จในเชิงพาณิชย์ ทำรายได้กว่า 609 ล้านดอลลาร์ และได้รับคำวิจารณ์ในเชิงบวกจากนักวิจารณ์ ได้รับการเสนอชื่อเข้าชิงรางวัลลูกโลกทองคำ 3 สาขา รวมถึงภาพยนตร์ยอดเยี่ยมประเภทดรามา และผู้กำกับยอดเยี่ยม และได้รับรางวัลลูกโลกทองคำสาขาเพลงประกอบยอดเยี่ยม ในงานประกาศผลรางวัลออสการ์ครั้งที่ 85 ได้รับการเสนอชื่อเข้าชิง 11 สาขา รวมถึงภาพยนตร์ยอดเยี่ยมและบทภาพยนตร์ดัดแปลงยอดเยี่ยม และได้รับรางวัล 4 สาขารวมถึงสาขาผู้กำกับยอดเยี่ยม สำหรับหลี่ อัน

## อ้างอิง
# วอร์เนอร์บราเธอส์ดิสคัฟเวอรี

วอร์เนอร์บราเธอส์ดิสคัฟเวอรี|  |
| ประเภท | บริษัทมหาชน |
| การซื้อขาย | * NASDAQ: WBD
* มีรายชื่อในดัชนีเอสแอนด์พี 500
 |
| อุตสาหกรรม | * สื่อมวลชน
* การบันเทิง
 |
| ก่อนหน้า | * วอร์เนอร์มีเดีย
* ดิสคัฟเวอรี อิงค์.
 |
| ก่อตั้ง | 8 เมษายน 2022 (2022-04-08) |
| สำนักงานใหญ่ | 230 พาร์ค อเวนิว เซาท์ นครนิวยอร์ก, รัฐนิวยอร์ก สหรัฐ |
| พื้นที่ให้บริการ | ทั่วโลก |
| บุคลากรหลัก | * Samuel DiPiazza (ประธานกรรมการ)
* David Zaslav (ประธานบริษัทและประธานเจ้าหน้าที่บริหาร)
* Gunnar Wiedenfels (ประธานเจ้าหน้าที่ด้านการเงิน)
 |
| ผลิตภัณฑ์ | * ภาพยนตร์
* รายการโทรทัศน์
* ดนตรี
* วิดีโอเกม
* เว็บท่า
 |
| บริการ | * การแพร่สัญญาณ
* โทรทัศน์แบบบอกรับสมาชิก
* สตรีมมิง
* การจัดพิมพ์
* การบริหารจัดการสัญญาอนุญาต
 |
| สินทรัพย์ | ประมาณ 103.299 พันล้านดอลลาร์สหรัฐ |
| เจ้าของ | Advance Publications (10%) |
| แผนก | * Warner Bros. Discovery US Networks Group
* Warner Bros. Discovery Sports
* Warner Bros. Discovery Global Streaming & Interactive Entertainment
* Warner Bros. Discovery International
 |
| บริษัทในเครือ | * วอร์เนอร์บราเธอส์
* เอชบีโอ
* ซีเอ็นเอ็น
* ดีซีเอ็นเตอร์เทนเมนต์
* ออลทรีมีเดีย (ถือหุ้น 50% แบ่งกับลิเบอร์ตีโกลบอล)
* มอเตอร์เทรนด์กรุ๊ป (ร่วมทุนกับซอร์ซอินเตอร์ลิงก์)
* ยูโรสปอร์ต
* เพลย์สปอตส์กรุ๊ป
 |
| เว็บไซต์ | wbd.com |
| **เชิงอรรถ / อ้างอิง** |

**วอร์เนอร์บราเธอส์ดิสคัฟเวอรี** (อังกฤษ: *Warner Bros. Discovery, Inc.*) เป็นบริษัทสื่อของสหรัฐ เกิดจากการควบรวมกิจการระหว่างวอร์เนอร์มีเดีย และดิสคัฟเวอรี ซึ่งการควบรวมดำเนินการเสร็จสิ้นเมื่อวันที่ 8 เมษายน ค.ศ. 2022

วอร์เนอร์บราเธอส์ดิสคัฟเวอรี ประกอบด้วยหน่วยธุรกิจหลักจำนวนแปดกลุ่ม โดยผลิตภัณฑ์ที่สำคัญของบริษัท อาทิ วอร์เนอร์บราเธอส์พิกเจอส์, นิวไลน์ซินีมา, ดีซีสตูดิโอส์, วอร์เนอร์บราเธอส์แอนิเมชัน, ดีซีคอมิกส์, สถานีโทรทัศน์ซีเอ็นเอ็น, เดอะซีดับเบิลยู, เอชบีโอ, ดิสคัฟเวอรีแชนแนล, แอนิมอลแพลนเน็ต, การ์ตูนเน็ตเวิร์ค และบูมเมอแรง เป็นต้น

## เบื้องหลัง

### การแยกและวางแผนขายสินทรัพย์ด้านสตรีมมิงและสตูดิโอให้กับเน็ตฟลิกซ์

เมื่อวันที่ 5 ธันวาคม เน็ตฟลิกซ์ประกาศว่าจะซื้อบริษัทสตูดิโอและสตรีมมิงของวอร์เนอร์บราเธอส์ มูลค่า 72 พันล้านดอลลาร์ หลังจากการแยกกิจการเสร็จสิ้นในไตรมาสที่สาม โดยประเมินมูลค่าของ WBD ที่ 82.7 พันล้านดอลลาร์ เป็นส่วนหนึ่งของข้อตกลง เน็ตฟลิกซ์จะเข้าซื้อสตูดิโอภาพยนตร์และโทรทัศน์ของวอร์เนอร์บราเธอส์, เอชบีโอและบริการสตรีมมิ่งเอชบีโอแม็กซ์ (รวมถึงคลังเนื้อหาของแต่ละบริการและ ดีซีเอ็นเตอร์เทนเมนต์/ดีซีสตูดิโอส์ แต่ไม่รวมเครือข่ายโทรทัศน์แบบสายตรง ซึ่งยังคงอยู่ภายใต้ดิสคัฟเวอรีโกลบอล)

## อ้างอิง
# บริษัทแพร่สัญญาณฟ็อกซ์

โลโก้ของบริษัทฟ็อกซ์บรอดแคสติง
**บริษัทฟ็อกซ์บรอดแคสติง** หรือที่ชาวอเมริกันทั่วไปเรียกว่า “**ฟ็อกซ์**” (อังกฤษ: *FOX*) เป็นธุรกิจสถานีโทรทัศน์ของเครือ นิวส์ คอร์ปอเรชัน (ในปัจจุบันคือฟ็อกซ์ คอร์ปอเรชัน หลังจาก 20th Century Fox ได้ควบรวมกับ The Walt Disney Company) ยักษ์ใหญ่ด้านสื่อที่มีนายรูเพิร์ต เมอร์ด็อก เป็นเจ้าของ โดยสถานีฟ็อกส์นับได้ว่าเป็นสถานีโทรทัศน์ที่เติบโตอย่างรวดเร็วมาก ก่อตั้งเมื่อเพียง ค.ศ. 1986 แต่สามารถทะยานสู่อันดับหนึ่งด้านความนิยมสำหรับผู้ที่มีอายุตั้งแต่ 18 ถึง 49 ปี นอกจากนี้ในปี ค.ศ. 2007 - 2008 ฟ็อกซ์ยังได้แซงสถานีโทรทัศน์ซีบีเอส เข้าครองอันดับหนึ่งในความนิยมรวมอีกด้วย และต่อมาประเทศไทยยังได้ซื้อลิขสิทธิ์จากทรูวิชั่นส์ ออกอากาศในต้นปี พ.ศ. 2554 ในชื่อ “Fox Thailand” ชื่อ “FOX” นั้นถูกตั้งมาจาก The 20th Century Fox ซึ่งเป็นหนึ่งในเครือของนิวส์ คอร์ปอเรชั่นเช่นกัน โดย The 20th Century Fox เองก็ถูกตั้งชื่อจากนักจัดรายการชื่อดังอย่าง วิลเลียม ฟอกส์ ซึ่งได้ก่อตั้งบริษัทฟิล์ม ในปี ค.ศ. 1915 ก่อนจะล้มละลาย และเปลี่ยนชื่อใหม่เป็น The 20th Century Fox ในปี ค.ศ. 1935
# ดรีมเวิกส์

ดรีมเวิกส์พิกเจอส์|  |
| ประเภท | Division of Amblin Partners |
| อุตสาหกรรม | Entertainment |
| ก่อนหน้า | DW Studios, LLC DreamWorks Studios |
| ก่อตั้ง |  (1994-10-12) 12 ตุลาคม ค.ศ. 1994 |
| ผู้ก่อตั้ง | Steven Spielberg Jeffrey Katzenberg David Geffen |
| สำนักงานใหญ่ | Universal City, California, USA |
| พื้นที่ให้บริการ | ทั่วโลก |
| ผลิตภัณฑ์ | Motion pictures |
| เจ้าของ | Amblin Partners |
| พนักงาน | 80 (2012) |
| เว็บไซต์ | www.dreamworkspictures.com |

**ดรีมเวิกส์พิกเจอส์** (อังกฤษ: *DreamWorks Pictures*) หรือเป็นที่รู้จักในชื่อ **ดรีมเวิกส์, แอลแอนซี** (DreamWorks, LLC), **ดรีมเวิกส์ เอสเคจี** (DreamWorks SKG), **ดรีมเวิกส์สตูดิโอส์** (DreamWorks Studios) หรือ **ดีดับเบิลยูสตูดิโอส์, แอลแอลซี** (DW Studios, LLC) เป็นสตูดิโอผลิตภาพยนตร์อเมริกัน ที่พัฒนา ผลิต และจัดจำหน่ายภาพยนตร์ วิดีโอเกมและรายการโทรทัศน์ บริษัทผลิตหรือจัดจำหน่ายภาพยนตร์มากกว่า 10 เรื่องที่มีรายได้มากกว่า 100 ล้านดอลลาร์สหรัฐ ภาพยนตร์ที่ประสบความสำเร็จที่สุดคือเรื่อง *Shrek 2*

ดรีมเวิกส์ เริ่มต้นขึ้นในปี 1994 จากความพยายามอย่างมากของผู้มีอำนาจในวงการสื่อ อย่าง สตีเวน สปีลเบิร์ก, เจฟฟรีย์ แคตเซนเบิร์ก และเดวิด เกฟเฟน (ชื่อ SKG มาจากสกุลของทั้ง 3 คน) ที่จะสร้างสตูดิโอฮอลลีวูดใหม่ โดยในเดือนธันวาคม ค.ศ. 2005 ผู้ก่อตั้งเห็นด้วยที่จะขายสตูดิโอนี้ให้กับทางเวียคอม บริษัทแม่ของพาราเมาต์พิกเจอส์ การขายได้เสร็จสิ้นในเดือนกุมภาพันธ์ ค.ศ. 2006 ต่อมาในปี 2008 ดรีมเวิกส์ออกมาประกาศยุติหุ้นส่วนกับพาราเมาต์ และเซ็นสัญญาด้วยเงินจำนวน 1.5 พันล้านดอลลาร์สหรัฐ ในการผลิตภาพยนตร์กับ รีไลแอนซ์เอดีเอกรุ๊ป ของอินเดีย รีไลแอนซ์ให้เงินกรรมสิทธิหุ้นส่วน 325 ล้านดอลลาร์สหรัฐ เป็นเงินทุนในการสร้างสตูดิโอดรีมเวิกส์ใหม่ ให้แยกออกมา โดยรีไลแอนซ์เป็นเจ้าของ 50% ซึ่งนำโดยอนิล แอมบานิ

บริษัทดรีมเวิกส์แอนิเมชันเอสเคจี ที่แยกออกมาจากดรีมเวิกส์ในปี 2004 โดยภาพยนตร์จัดจำหน่ายทั่วโลกโดยพาราเมาต์ แต่สำหรับสตูดิโอแอนิเมชันแล้ว ยังคงเป็นอิสระจากพาราเมาต์/เวียคอม

## อ้างอิง
# รัฐนิวยอร์ก

| รัฐนิวยอร์ก
New York |
| --- |
| รัฐ |
| State of New York |
| ธงตรา |
| สมญา: The Empire State |
| คำขวัญ: Excelsior |
| แผนที่สหรัฐเน้นรัฐนิวยอร์ก |
| ประเทศ | สหรัฐ |
| เข้าร่วมสหรัฐ | 26 กรกฎาคม ค.ศ. 1788 (11) |
| เมืองหลวง | ออลบานี |
| เมืองใหญ่สุด | นครนิวยอร์ก |
| การปกครอง |
|  • ผู้ว่าการ | เดวิด พีเตอร์ซัน(D) |
| สมาชิกวุฒิสภา | ชัค ชูเมอร์ (D) คริสเทน จิลลีแบรนด์ (D) |
| พื้นที่ |
|  • ทั้งหมด | 54,520 ตร.ไมล์ (141,205 ตร.กม.) |
|  • พื้นดิน | 42,462 ตร.ไมล์ (122,925 ตร.กม.) |
|  • พื้นน้ำ | 7,058 ตร.ไมล์ (18,280 ตร.กม.)  13.3% |
|  • อันดับ | 27 |
| ประชากร |
|  • ทั้งหมด | 19,297,729 คน |
|  • อันดับ | 3 |
|  • ความหนาแน่น | 401.92 คน/ตร.ไมล์ (155.18 คน/ตร.กม.) |
|   • อันดับความหนาแน่น | 6 |
| ภาษา |
|  • ภาษาทางการ | ไม่มี |
| เขตเวลา | EST: UTC-5/-4 |
| อักษรย่อไปรษณีย์ | NY |
| รหัส ISO 3166 | US-NY |
| เว็บไซต์ | www.ny.gov |

**รัฐนิวยอร์ก** (อังกฤษ: *New York*, /ˈnu ˈjɔrk/) เป็นรัฐที่อยู่ทางตอนตะวันออกเฉียงเหนือของสหรัฐอเมริกา เป็นรัฐที่มีประชากรมากเป็นอันดับ 3 ของประเทศ รองมาจากรัฐแคลิฟอร์เนีย และรัฐเท็กซัส รัฐนิวยอร์กอาณาเขตติดต่อกับ รัฐเวอร์มอนต์ รัฐคอนเนทิคัต รัฐแมสซาชูเซตส์ รัฐนิวเจอร์ซีย์ รัฐโรดไอแลนด์ และ รัฐเพนซิลเวเนีย และในทิศเหนือติดต่อกับประเทศแคนาดา กับรัฐเกแบ็กและรัฐออนแทรีโอ เมืองขนาดใหญ่ในรัฐนิวยอร์กได้แก่ นครนิวยอร์ก (ซึ่งเป็นเมืองที่ใหญ่ที่สุดในประเทศ) บัฟฟาโล รอเชสเตอร์ ยังเกอส์ และ ซีราคิวส์ ในขณะที่เมืองหลวงของรัฐคือ ออลบานี

สถานที่ท่องเที่ยวที่มีชื่อเสียงได้แก่ น้ำตกไนแอการา และในเขตนครนิวยอร์ก

## เศรษฐกิจ

รัฐนิวยอร์กเป็นรัฐที่มีผลิตภัณฑ์มวลรวมเป็นอันดับสอง รองจากรัฐแคลิฟอร์เนีย ธุรกิจสำคัญคือ การเงิน การธนาคาร และการสื่อสาร เป็นที่ตั้งของ ตลาดหลักทรัพย์นิวยอร์ก (NYSE) ตั้งอยู่บน วอลล์สตรีท

## การศึกษา

มหาวิทยาลัยที่มีชื่อเสียงในรัฐได้แก่ มหาวิทยาลัยคอร์เนลล์ มหาวิทยาลัยโคลัมเบีย มหาวิทยาลัยนิวยอร์ก มหาวิทยาลัยบัฟฟาโล และมหาวิทยาลัยซีราคิวส์

## ทีมกีฬาที่มีชื่อเสียงในรัฐนิวยอร์ก

* นิวยอร์ก แยงกี้
* นิวยอร์ก เม็ต
* นิวยอร์ก เจ็ต
* นิวยอร์ก ไจแอนต์
* นิวยอร์ก นิกส์
* นิวยอร์ก เรนเจอร์
* นิวยอร์ก ไอแลนด์
* บัฟฟาโล บิลล์

## อ้างอิง

## แหล่งข้อมูลอื่น

* เว็บไซต์อย่างเป็นทางการของรัฐนิวยอร์ก
* เว็บไซต์ชุมชนคนไทยในนิวยอร์ก เก็บถาวร 2022-04-06 ที่ เวย์แบ็กแมชชีน
# ปีปกติสุรทิน

**ปีปกติสุรทิน** (อังกฤษ: *common year*) หรือ **ปีปรกติสุรทิน** เป็นปีปฏิทินที่มีจำนวนวัน 365 วัน และไม่ใช่ปีอธิกสุรทิน

ใน 365 วันของปีปกติสุรทิน มี 52 สัปดาห์กับอีก 1 วัน ดังนั้นปีปกติสุรทินจึงเริ่มและสิ้นสุดในวันเดียวกันของสัปดาห์ (เช่น ในปี 2554 วันที่ 1 มกราคมและ 31 ธันวาคมเป็นวันเสาร์ หรือ ในปี 2556 วันที่ 1 มกราคมและวันที่ 31 ธันวาคมเป็นวันอังคาร)
# คตินิยมการมีส่วนร่วม

การเดินขบวนเพื่อปลดปล่อยสตรี ในวอชิงตัน ดี.ซี. เดือนสิงหาคม ค.ศ. 1970
**คตินิยมการมีส่วนร่วม** (อังกฤษ: *activism*) ประกอบด้วยความพยายามที่จะส่งเสริม ขัดขวาง ควบคุม หรือแทรกแซง การปฏิรูป ทางสังคม การเมือง เศรษฐกิจ หรือสิ่งแวดล้อม โดยมีความปรารถนาที่จะสร้างการเปลี่ยนแปลงทางสังคม ไปในทิศทางที่เป็นประโยชน์ร่วมกัน รูปแบบของการมีส่วนร่วมมีตั้งแต่การประกาศ (รวมถึงการเขียนจดหมายถึงหนังสือพิมพ์) การร้องทุกข์ต่อเจ้าหน้าที่ การดำเนินการหรือมีส่วนสนับสนุนการ รณรงค์ทางการเมือง การอุปถัมภ์ (หรือการคว่ำบาตร) ธุรกิจต่าง ๆ และรูปแบบการเคลื่อนไหวเชิงแสดงออก เช่น การชุมนุม การเดินขบวนบนท้องถนน การหยุดงาน การนั่งประท้วง หรือการอดอาหารประท้วง

การมีส่วนร่วมสามารถดำเนินการได้ในแบบวันต่อวันในรูปแบบต่าง ๆ มากมาย รวมถึงผ่านการสร้างสรรค์งานศิลปะ (artivism) การแฮ็กคอมพิวเตอร์ (hacktivism) หรือเพียงแค่การเลือกใช้จ่ายเงิน (economic activism) ตัวอย่างเช่น การปฏิเสธที่จะซื้อเสื้อผ้าหรือสินค้าอื่น ๆ จากบริษัทเพื่อประท้วงการเอารัดเอาเปรียบคนงาน โดยบริษัทนั้นอาจถือเป็นการว่ามีส่วนร่วมใด ๆ อย่างไรก็ตาม คำดังกล่าวโดยทั่วไปจะหมายถึงรูปแบบของการกระทำร่วมกันซึ่งบุคคลจำนวนมากประสานงานกัน การกระทำร่วมกันที่มีจุดมุ่งหมาย เป็นระเบียบและยั่งยืน ตลอดช่วงระยะเวลาหนึ่ง ที่เรียกว่า การเคลื่อนไหวทางสังคม

## อ้างอิง
# ผู้ประพันธ์

ในทางกฎหมาย **ผู้ประพันธ์** หรือ **ผู้แต่ง** (อังกฤษ: *author*) คือผู้สร้างสรรค์ผลงานต้นฉบับที่ได้รับการตีพิมพ์หรือเผยแพร่ ไม่ว่าผลงานนั้นจะเป็นในรูปแบบลายลักษณ์อักษร ภาพกราฟิก หรือการบันทึกก็ตาม การสร้างสรรค์ผลงานดังกล่าวถือเป็น **เจ้าของผลงาน** (authorship) ดังนั้นประติมากร จิตรกร หรือคีตกวี คือผู้สร้างสรรค์ผลงานประติมากรรม จิตรกรรม แม้ว่าในภาษาพูดทั่วไป ผู้ประพันธ์มักถูกมองว่าเป็น ผู้เขียน หนังสือ บทความ บทละคร หรือผลงานเขียนอื่น ๆ ก็ตาม ในกรณีของงานรับจ้าง นายจ้างหรือผู้ว่าจ้างจะถือเป็นผู้ประพันธ์งานนั้น ถึงแม้ว่าพวกเขาจะไม่ได้เขียนหรือสร้างงานนั้นขึ้นมา แต่เพียงสั่งให้บุคคลอื่นดำเนินการเท่านั้น

## อ้างอิง